Ja disponible el Calendari 2022
22 de desembre de 2021

El Calendari municipal 2022 arriba hui als carrers de l'Eliana i es podrà recollir a l'Ajuntament durant els pròxims dies, de 9 a 14 hores.

Enguany està dedicat a les diferents modalitats esportives que es practiquen en les diferents instal·lacions municipals i també als i les esportistes elianeres que han destacat al llarg de la seua història. I és que l'esport és una senya d'identitat de l'Eliana i un clar motor del desenvolupament de la ciutat.

Aquest almanac vol ser un homenatge a les persones que practiquen o han practicat esport, tant professionals com amateurs, a les instal·lacions i equipaments esportius i als tradicionals Jocs Esportius, la competició d'estiu degana de la província de València.

També disponible per a descarregar en PDF